Lektor Pia Heike Johansen

**Pressemeddelelse** 5/3-2019

Tværfaglig forskergruppe afdækker potentialer og udfordringer ved multifunktionel jordfordeling i tre pilotprojekter.

*Multifunktionel jordfordeling er brug af jordfordeling til at fremme mange forskellige samfundsgoder i et landskab på samme tid*

**En ny tværfaglig metoderamme**

Et forskerteam med forskere fra Syddansk, Aarhus og Københavns universiteter har fulgt projekter med multifunktionel jordfordeling igangsat af Realdania i 2016 under overskriften ”Collective Impact”. Forskerne dækker tilsammen temaerne vandmiljø, natur, landdistriktsudvikling, landbrugets driftsøkonomi og rekreative muligheder. Forskerne har udviklet et helt nyt tværfagligt værktøj, som muliggør en ensartet og transparent sammenligning af potentialer og effekter ved projekter, som ændrer arealdisponeringen i det åbne land. Metoden kan således både anvendes ved planlægning af multifunktionelle landskaber og til at evaluere resultaterne af processen. Metoden muliggør også en afklaring af synergi og konflikt på mellem forskelige samfundsinteresser i arealdisponering.

Forskerne har screenet og evalueret tre pilotprojekter med multifunktionel jordfordeling i Ringkøbing-Skjern, Jammerbugt og Skive kommuner. Potentialerne ved jordfordeling blev vurderet til at være store i de tre projekter, men umiddelbart efter gennemførslen er det kun en mindre del af potentialerne, som er indfriet. Evalueringen peger således på behovet for at udvikle processer for gennemførsel af lokalt forankrede multifunktionelle jordfordelinger, så man sikrer en bedre indfrielse af de oplagte potentialer.

Evalueringen viser også, at effekterne af en multifunktionel jordfordeling tager lang tid om at indfinde sig, og derfor skal forskerteamet måle på effekterne igen i 2021.

Metoderammen som er udviklet og anvendt i dette forskningsprojekt viser stort potentiale for fremtidige multifunktionelle jordfordelingsprojekter. Den sikrer transparens og faciliterer borgerinddragelse og lokalt engagement.

Rapporten ‘Resultater af multifunktionel jordfordeling – dokumentation af effekter for landdistrikter, driftsøkonomi, natur, miljø og rekreation’ kan downloades [her](https://www.sdu.dk/-/media/files/epage/om_sdu/institutter/iful/clf_reports/7693_resultater%2Baf%2Bmultifunktionel%2Bjordfordeling_a4.pdf?la=da&hash=20DBE89E801657CBD4002B82A3A08C00F08169E6)

Rapporten ’Potentiale, synergi og konflikt ved multifunktionel jordfordeling – en forskningsfaglig dialogmetode’ kan downloades [her](https://www.sdu.dk/-/media/files/epage/om_sdu/institutter/iful/rapport_a4_multif_jordf.pdf?la=da&hash=3C4413EDEB204709E7B262699387531BE13B3A85)

Kataloget ’Multifunktionel jordfordeling ved Glenstrup Sø og Østerkær Bæk – Nye muligheder for bedrifter, miljø, natur, rekreation, landdistrikter og klima kan downloades [her](https://www.sdu.dk/-/media/files/epage/om_sdu/institutter/iful/clf_reports/folder_multifunktionel%2Bjordfordeling%2Bved%2Bglenstrup%2Bsoe%2Bog%2Boesterkaer%2Bbaek.pdf?la=da&hash=2EBEF6824B0DE5C12C9BAFE5FBE70DBA2C784946)

**For yderligere oplysninger kontakt:**

Pia Heike Johansen, SDU CLF, Lektor , tlf.: 4012 7601, Landdistriktsudvikling

Rasmus Ejrnæs, Århus Universitet, Seniorforsker, tlf.: 2020 5829, Natur

Brian Kronvang, Århus Universitet, Research professor, tlf.: 2083 3413, Miljø

Søren Præstholm, Skovskolen, Specialkonsulent, tlf.: 2380 7804, Rekreation

Jesper S. Schou, Københavns Universitet, Lektor, tlf. 2514 6676, Driftsøkonomi